**הסכם קבלן – מזמין שירותים**

**(יועץ/מתכנן)**

**שנערך ונחתם במשרדי המועצה האזורית אשכול**

 **ביום \_\_\_\_\_\_\_\_\_ בחודש \_\_\_\_\_\_\_\_ שנת \_\_\_\_\_\_\_\_**

**בין:**

**המועצה האזורית אשכול**

 (להלן – **"המועצה"**)

 **מצד אחד**

**\_\_\_\_\_\_\_\_\_\_\_\_\_\_\_\_ ח.פ/ ע.מ\_\_\_\_\_\_\_\_\_\_\_\_**

**באמצעות \_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_**

שמענו \_\_\_\_\_\_\_\_\_\_\_\_\_\_

 **(להלן – "המתכנן" או "היועץ")**

  **מצד שני**

**הואיל:** והמועצה מבקשת לקבל שירותי תכנון כפי שמפורט בהזמנה המצורפת **כנספח "1"** להסכם זה (להלן: "**השירותים**") בקשר עם פרוייקט \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**הפרוייקט**");

**והואיל:** והמתכנן מצהיר כי יש לו ידע, מומחיות, קישורים ועוסק בתכנון וייעוץ בתחום;

 **והואיל** והמתכנן הינו בעל עסק עצמאי, בעל הידע, היכולת, הכלים, כוח האדם המיומן הנדרשים לצורך מתן השירותים למועצה על פי הוראות הסכם זה, עוסק מורשה במע"מ, רשום ברשויות המס ובמוסד לביטוח לאומי, מנהל ספרים כחוק ומשלם דמי ביטוח לאומי ומס בריאות כחוק;

**והואיל:** והצדדים מסכימים להתקשר באופן בו המתכנן יתן למועצה שירותי תכנון, בין השאר, בהתאם להצעה לתכנון/הזמנה הנושאת תאריך \_\_\_\_\_\_\_ (שצורפה כאמור **כנספח "1"**);

**והואיל**: וועדת ההתקשרויות בישיבתה מיום \_\_\_\_\_\_\_\_ אישרה ההתקשרות עם היועץ, בהתאם למפורט בהסכם זה;

**והואיל:** והצדדים מסכימים להתקשר באופן בו בכל עניין כפי המפורט בהסכם זה ובאופן שבו היחסים בין המועצה למתכנן יהיו יחסים של מזמין וקבלן עצמאי בלבד למתן שירותים, וכי לא יתקיימו כל יחסי עובד ומעביד בין הצדדים, וכי הוראות הסכם זה בלבד יחולו על הצדדים;

**והואיל:**  והצדדים מבקשים להעלות על הכתב את כל ההסכמות שביניהם;

**לפיכך, הוצהר, הוסכם והותנה בין הצדדים, כדלקמן:**

# **המבוא**

## המבוא להסכם זה לרבות ההצהרות הכלולות בו, מהווה חלק בלתי נפרד ממנו.

# **השירותים על פי הסכם זה:**

# המתכנן יעניק למועצה שירותים, בין השאר כמפורט בהצעת המחיר, נספח 1 לעיל.

# תקופת ההתקשרות, הינה בהתאם לאמור בנספח 1.

# **הצהרות המתכנן והתחייבויותיו**:

## המתכנן מצהיר בזה, כי הוא בעל כישורים, יכולת, ידע, מקצועיות, וניסיון קודם במתן השירותים בתחום ייעוץ לתכנון כפי הנדרש בהזמנת העבודה/הצעת העבודה והשירותים המפורטים בנספח 1.

## כי יש ויהיה בידו לאורך כל תקופת ההתקשרות עם המועצה בהסכם זה, ביטוח אחריות מקצועי תקף ובהיקפים ראויים.

## המתכנן מצהיר כי קיבל את כל המידע וביצע כל בדיקה נדרשת וכל נתון רלוונטי על מנת להבין את היקף ומהות השירותים המבוקשים על ידי המועצה, וכי הצעת המחיר שניתנה על ידו למועצה, נספח 1 לעיל, וכן חתימתו על הסכם זה נעשתה לאחר ששקל את כל השיקולים הרלוונטיים לעניין בהתאם לבדיקותיו ומבלי שהתבסס על כל מצג שניתן לו (עד כמה שניתן), על ידי המועצה.

## כחלק משירותי הייעוץ שיינתנו על ידי המתכנן הוא מתחייב להגיע לישיבות עם הגורמים המקצועיים ו/או כל גורם אחר במועצה ו/או כל הגורמים הרלוונטיים הנוגעים לפרויקט ובהתאם לבקשת מנהל הפרויקט/נציג המועצה.

## המתכנן מתחייב לבצע את העבודות תוך שיתוף פעולה ותיאום עם יועצים ומומחים אחרים המועסקים על ידי המזמינה או מי מטעמה וכי לא יהיה זכאי לכל תמורה נוספת בגין כך מעבר לתמורה הנקובה בהסכם זה.

## מבלי לגרוע מכלליות האמור לעיל מתחייב המתכנן לעשות כל דבר נדרש וסביר, שמומחה היה עושה לשם ביצוע העבודה על פי הסכם זה בהתאם לכללי המקצוע והוראות כל דין.

## המתכנן מתחייב, כי בעבודה שלביצועה יש צורך ברישום רישיון או היתר לפי כל דין, הוא יפעל כנדרש, ויעסיק רק מי שעומד בדרישות כאמור, לפי העניין.

## המתכנן מתחייב, כי השירותים והמסמכים שיוכנו על ידו יהיו בהתאם לחוקים ולתקנות הרלבנטיים החלים בישראל על עבודה ומסמכים כאמור, ולדרישות והקריטריונים של הרשויות הרלבנטיות.

## המתכנן לא יהיה רשאי למסור את ביצוע העבודות או חלק מהן לידי קבלני משנה, אלא בהסכמתו בכתב ומראש של נציג המזמינה, ובכל מקרה מסירת העבודה לקבלן משנה לא תפטור ולא תשחרר את המתכנן מאחריותו ומחובה כלשהי על פי הסכם זה, והמתכנן יישאר אחראי לכל הפעולות, השגיאות, המגרעות והנזקים שנעשו על ידי קבלן המשנה או שנגרמו כתוצאה מעבודתו, ויהא דינם כאילו נעשו על ידי המתכנן עצמו או נגרמו על ידו.

# **התמורה**

## התמורה לפי הסכם זה תיעשה על בסיס הצעת המחיר נספח 1 לעיל.

## בכפוף לחשבון מאושר ע"י האחראי מטעם המועצה יבוצע התשלום למתכנן. התמורה תשולם בתנאי שוטף + 45 יום, בכפוף לעמידת המתכנן בהתחייבויותיו שבהסכם, ועל פי פריסת התשלומים כמפורט באבני הדרך שבהצעת המתכנן ו/או הזמנת העבודה כפי שהוסכמו בין הצדדים.

## התמורה אינה כוללת תשלום עבור כל חומר הרקע הנדרש לצרכי תכנון כגון: מדידות רקע טופוגרפיות, סקרי קרקע, יעוץ גיאוטכני ודוחו"ת קרקע וכיוצ"ב[[1]](#footnote-1). כמו כן אינה כוללת הפקת תוכניות, סריקות, צילומים, הדפסות עותקים, פלוטים, כריכת חוברות, משלוחים ממכון העתקות וכיוצ"ב.

## כל האמור ייעשו כולם על חשבון המועצה, שתוכל על פי שיקול דעתה לבצע את הפעולות האמורות בעצמה ו/או באמצעות מי מטעמה ו/או באמצעות משרד המתכנן, בתיאום מראש ובכפוף להצעת מחיר מאושרת מראש ובכתב, ותוך ביצוע התשלום ישירות על ידי המועצה לגורם המבצע.

## המתכנן מתחייב לשאת על חשבונו בכל התשלומים החלים עליו כמעסיק בגין עובדיו שיעסקו במתן השירותים מכוח הוראות כל דין, לרבות תשלומים לביטוח לאומי, מס הכנסה, מע"מ, מס בריאות.

## מובהר בזאת, כי התמורה הכוללת הנה סופית, ולא ישתלם למתכנן כל תשלום או תמורה אחרת (ולעניין זה התמורה כוללת עלויות ביטוחים, שכר עובדים, נסיעות והשתתפות בישיבות וכיוצב')- אלא אם נקבע על כך מפורשות אחרת בכתב.

# **אי תחולת יחסי עובד מעביד – ומשמעות הקביעה כי המתכנן היא עובד המועצה**

## המתכנן מצהיר כי הינו קבלן עצמאי לכל דבר ועניין, וכי אין בהסכם זה או בתנאי כלשהו מתנאיו כדי ליצור בין המתכנן, לבין המועצה יחסי עובד ומעביד.

## מוסכם על הצדדים, כי לא מתקיימים כל יחסי עבודה בין הצדדים, והמתכנן מתחייב שלא לטעון ו/או לתמוך ו/או להציג מצג בכל הליך שהוא, שיפוטי או אחר, כי בתקופת הסכם זה נוצרו ו/או התקיימו בינו לבין המועצה כל יחסי עובד ומעביד, ולא לתבוע מהמועצה כל זכות ו/או תשלום ו/או תמורה ו/או הטבה כלשהי, מכל מין וסוג שהוא, בגין תקופת מתן השירותים כאמור לפי הסכם זה, בין לעצמו ובין לצד ג' כלשהו (לרבות רשויות מס, ביטוח לאומי, וכיו"ב), בין בעצמו, ובין ע"י מי מטעמו, ו/או צד ג' כלשהו.

## היה ויקבע מסיבה כלשהי, כי למרות כוונת הצדדים כפי שבאה לידי ביטוי במפורש ובבירור בהסכם זה, יקבע ע"י גורם שיפוטי כלשהו (לרבות בית הדין לעבודה) או גורם מוסמך אחר כלשהו, כי התקיימו יחסי עבודה בין המתכנן ו/או בין מי מעובדי המתכנן לבין המזמין, הרי מוסכם בזאת על הצדדים, כי יחול המנגנון המוסכם הבא:

### השכר לצורך חישוב הזכויות שיגיעו למתכנן לנוכח הקביעה כי התקיימו יחסי עובד ומעביד, יעמוד על שישים אחוזים (60%) בלבד מהתמורה הכוללת המשולמת ליועצת לפי הסכם זה כהגדרתה.

### המתכנן ידרש להשיב ו/או לשפות את המועצה, מיד עם דרישה ראשונה, בגין כל סכום ששולם לו מעבר לשישים אחוזים (60%) מהתמורה הכוללת הנ"ל, היינו המתכנן ידרש להשיב ו/או לשפות ו/או לפצות את המועצה בסך המהווה 40% הנותרים ששולמו לפי הסכם זה, הכל בתוספת הפרשי הצמדה וריבית, ממועד קבלת כל תשלום ועד להשבת מלוא הסכומים למועצה.

### מוסכם על המתכנן, כי המועצה תהיה רשאית לקזז ו/או לנכות מהתמורה הכוללת ומכל תשלום שיגיע למתכנן או לתבוע אותם מהמתכנן, כל סכום שבו תחויב המועצה ע"י בית הדין לעבודה או גורם מוסמך אחר כלשהו.

### בנוסף, היה ותחויב המועצה בתשלומים כלשהם, מכל מין וסוג שהוא, לרשויות המס, ביטוח לאומי, ביטוח בריאות, וכיוצ"ב, כתוצאה מקביעה שיפוטית כאמור או של גורם מוסמך אחר כלשהו, תהיה רשאית המועצה לקזז/לנכות סכומים אלו, מכל סכום שיגיע למתכנן מהמועצה כאמור, או לתבוע אותם מהמתכנן.

## המתכנן מתחייב לשאת על חשבונו בכל התשלומים החלים עליו כמעסיק בגין עובדיו שיעסקו במתן השירותים מכוח הוראות כל דין, לרבות תשלומים לביטוח לאומי, מס הכנסה, מע"מ, מס בריאות.

## המתכנן מתחייבת לבטח עצמו ו/או מי מעובדיו ו/או להפריש כדין כספים לטובת קרן פנסיה (לכל הפחות לפי הקבוע בצו ההרחבה לביטוח פנסיוני) על חשבונה בלבד.

# **אחריות המתכנן, הגדרה מקצועית ואחריות בנזיקין**:

## שום הוראה מהוראות הסכם זה אין בה - ולא תתפרש כדי לעשות את המועצה ו/או כל אדם הפועל מזמן לזמן בשמה ו/או מטעמה - אחראים או לחייבם בפיצויים או אחרת בעד כל אבדן, נזק או הפסד העלול להיגרם לגופו או לרכושו של המתכנן, עובדיו ושל כל אחד אחר הפועל מזמן לזמן בשמו או מטעמו, או של כל צד שלישי מחמת פעולה, רשלנות, מחדל, מקרה אסון או כל סיבה אחרת הקשורה או הנובעת מביצוע הסכם זה או מאופן ביצועו, והמתכנן לבדו ישא באחריות לתוצאות כל מקרה מהמקרים המפורטים לעיל.

### המתכנן אחראי לכל נזק, הפסד, אובדן, פגיעה שייגרמו למועצה עקב הפרת החוזה, מצידו או מצד מי מעובדיו, וכן אחראי הוא לכל נזק הפסד, אובדן או פגיעה שיגרמו למועצה או לצד ג' כתוצאה מעוולה שלו או של מי מעובדיו, קבלניו או הבאים מכוחו או מטעמו.

### כל אימת שהמועצה תידרש לפצות אדם או גוף כלשהו בשל נזק, אובדן, פגיעה בגוף או ברכוש, המתכנן אחראי להם על פי חוזה זה ו/או על פי דין, ישפה המתכנן את המועצה בשל כל סכום שתשלם ו/או שתידרש לשלם או עליה לשלם וכן בכל ההוצאות שנשאה בהן או עלולה לשאת בהן בקשר לתביעה כאמור - וזאת מבלי לגרוע מזכויותיהם על פי חוזה זה ו/או על פי הדין לכל תרופה או סעד אחרים.

## אין באמור בסעיף זה כדי לפטור את המתכנן מאחריותו על פי חוזה זה ו/או על פי הדין, וביצוע הביטוח, כאמור לעיל, לא יגרע מהתחייבויות המתכנן ונועד רק להקל על המתכנן בביצוע חיוביו.

# **ביטוח**

## המועצה בסעיף זה (ביטוח) תקרא: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט.

## מבלי לגרוע מהתחייבויות המנהל על פי הסכם זה ומאחריותו לנזקים להם הוא יהיה אחראי על-פי כל דין, המתכנן מתחייב לעשות ביטוחים כמפורט בהסכם זה. עלות הביטוחים וההשתתפויות העצמיות יחלו על המתכנן בלבד. כל דרישות הביטוח הרשומות בהסכם זה ייושמו בפוליסות הביטוח של המתכנן לפני ההתקשרות בין הצדדים.

## המתכנן יסדיר ביטוח לרכוש וציוד שישמשו אותו לביצוע התחייבויותיו על פי הסכם זה. המתכנן מצהיר בזה בשמו ובשם מי מטעמו שלא יבוא בטענה או דרישה כלפי המועצה בגין כל נזק או אבדן שניתן היה לבטח אותם כאמור, וכך גם לגבי תביעת שיבוב מכל סוג לרבות תביעות תחלוף מחברות ביטוח.

## הביטוח הנדרש, גבולות האחריות וסכומי הביטוח הרשומים בפוליסות ובאישור קיום ביטוחים המצ''ב כנספח 2 (להלן: אישור קיום ביטוחים) אשר מהווה חלק בלתי נפרד מהסכם זה, הנם מזעריים ואין בהם משום אישור של המועצה או מי מטעמה להיקף וגודל הסיכון העומד לביטוח. על המתכנן יהיה לקבוע ביטוחים וסכומים לביטוח ככל האפשר וכפי הסיכון על מנת למנוע הפסד לו, למועצה ולצד שלישי.

## הפר המתכנן את הוראות פוליסות הביטוח באופן המפקיע את זכויותיו ו/או את זכויות המועצה, יהיה המתכנן אחראי לנזקים שייגרמו למועצה באופן מלא ובלעדי ולא תהיינה לו כל תביעות ו/או טענות, כספיות או אחרות כלפיה, והוא יהיה מנוע מלהעלות כלפי המועצה והבאים מטעמה כל טענה כאמור.

## המתכנן לבדו יהיה אחראי על פי דין לנזקים בלתי מבוטחים, לרבות נזקים שהם מתחת לגבול ההשתתפות העצמית הנקובה בפוליסה.

## 14 ימי עבודה לפני החתימה על הסכם זה וכתנאי לחתימת המועצה על הסכם זה, ימציא המתכנן למועצה את אישור קיום ביטוחים ואת הפוליסות בהן נכללים הביטוחים כפי הנדרש על פי הסכם זה כשהם חתומים על-ידי חברת ביטוח בעלת רישיון של מדינת ישראל לעסוק בסוגי הביטוח הנדרשים.

## 14 ימי עבודה לפני תום תקופת הביטוח הנקובה באישור קיום ביטוחים ו/או בפוליסות, ימציא המתכנן למועצה אותם שוב כשהם מתוארכים לתקופת ביטוח נוספת.

## מוסכם בזאת כי בהמצאת אישור קיום ביטוחים ו/או הפוליסות כאמור לעיל, אין משום מתן פטור כלשהו למתכנן על פי הסכם זה ו/או על פי דין, בין אם חברת הביטוח התחייבה לשפות על נזקים כאמור ובין אם לאו, והמצאתם לידי המועצה כאמור לעיל, אין בה כדי להטיל על המועצה אחריות כלשהי לגבי היקפו וטיבו של הביטוח.

## מוצהר ומוסכם בין הצדדים כי המועצה תהיה רשאית לבדוק את אישור קיום הביטוחים ו/או הפוליסות אך לא תהיה חייבת לעשות כך. למען הסר ספק, בדיקתם או אי בדיקתם על ידי המועצה או מי מטעמה אינה פוטרת את המתכנן מאחריות על פי דין או אחריות על פי הסכם זה.

## מוצהר ומוסכם בין הצדדים כי המועצה תהיה רשאית לבקש מהמתכנן לשנות או לתקן את הפוליסות ו/או את אישור קיום ביטוחים על מנת להתאימם להתחייבויות על פי ההסכם. הבקשה לתיקון או שינוי לא תהווה אישור לתקינות אישור קיום ביטוחים ו/או הפוליסות ולא תחול עקב כך על המועצה אחריות כל שהיא.

## המתכנן יכול להגיש העתקי פוליסות ובה ימחק כל מידע שאינו רלוונטי לדרישות המועצה, לרבות מחירים, שמות מבוטחים או ספקים אחרים, כתובות, מידע עסקי סודי וכיוצב'.

## לחילופין, אם כל דרישות הביטוח הרשומות בסעיף זה (סעיף הביטוח) ייושמו באישור קיום הביטוחים, יהיה המתכנן פטור מהמצאת פוליסות לידי המוסד.

## מוצהר ומוסכם בין הצדדים, כי באם יחול עיכוב בתחילת ביצוע ההתחייבויות על פי ההסכם עקב אי המצאת או אי הסדרת ביטוח כנדרש, יישא המתכנן על פי דין בכל הוצאה או נזק שיגרם עקב העיכוב כאמור.

## המתכנן לבדו יהיה אחראי על פי דין לנזק, אבדן והפסד שסיבתם סכום לא מתאים בפוליסת ביטוח או הפרת תנאי הפוליסה או הפרת הוראות הפוליסה.

## המתכנן מצהיר כי לא תהיה לו כל טענה ו/או דרישה ו/או תביעה כנגד המועצה ו/או הבאים מטעמה בגין נזק שהוא זכאי לשיפוי ( או שהיה זכאי אלמלא תוכן הפוליסה ) עפ"י הביטוחים הנ"ל ו/או ביטוח אחר שהסדיר, והוא פוטר בזאת אותם מכל אחריות לנזק כאמור. האמור לעיל בדבר פטור מאחריות לא יחול כלפי אדם שביצע נזק בזדון למתכנן.

## הפוליסות ואישור קיום ביטוחים יכללו: ביטוח אחריות כלפי צד שלישי. ביטוח אחריות מעבידים . ביטוח אחריות מקצועית.

## כל הפוליסות תכלולנה: סעיף לפיו תשלום הפרמיות וההשתתפויות העצמיות יחולו על המתכנן. סעיף לפיו מוותר המבטח על זכותו לתחלוף כלפי המועצה והבאים מטעמה, הוויתור כאמור לא יחול כלפי מי שביצע נזק בזדון כלפי המתכנן. סעיף לפיו המבטח לא יטען לטענת ביטוח כפל כלפי מבטחי המועצה והביטוח של המתכנן הינו ראשוני וקודם לכל ביטוח שנערך על ידי המועצה. כיסוי ביטוחי בגין רשלנות ו/או רשלנות רבתי אולם אין בביטול החריג בכדי לפגוע בזכויות המבטח ו/או בחובות המבוטח על פי הדין. כיסוי זיהום פתאומי תאונתי ובלתי-צפוי. סעיף לפיו הפוליסות לא תצומצמנה ולא תבוטלנה במשך תקופת הביטוח, אלא אם תימסר הודעה כתובה על כך בדואר רשום לידי המועצה לכל הפחות 60 יום מראש. סעיף לפיו מעשה או מחדל של המתכנן בתום לב לא תפגע בזכויות המועצה לקבלת שיפוי.

## בפוליסה לביטוח אחריות מקצועית יבוטלו חריגים או סייגים בגין: כיסוי זיהום פתאומי תאונתי ובלתי-צפוי. אי יושר של עובדים. חריגה מסמכות בתום לב. אובדן השימוש ועיכוב עקב נזק מכוסה. אחריות בגין קבלני משנה. אובדן מידע ומסמכים.

## בפוליסה לביטוח אחריות מקצועית ירשמו:

## סעיף "תקופת ביטוח רטרואקטיבית". מועד תחילת הכיסוי הרטרואקטיבי לא יהיה מאוחר מיום ההתקשרות בין המועצה לבין המתכנן.

## סעיף "תקופת ביטוח וגילוי מאורכת ". תקופת גילוי של 6 חודשים לאחר ביטול או אי חידוש הביטוח למעט עקב מעשה מרמה או אי תשלום ע"י המתכנן, ובתנאי שאין ביטוח אחר המכסה את חבות המתכנן באותו היקף ביטוח כפי הפוליסה שפקעה.

## הפוליסה לביטוח אחריות סיכוני צד שלישי תכלול כיסוי ביטוחי בגין: תביעות שיבוב של המוסד לביטוח לאומי למעט תביעה כנגד מי שחייב בתשלום דמי ביטוח לאומי כלפי עובדיו. שימוש ברכב שאינו חייב בהסדרת ביטוח על פי הפקודה לביטוח כל רכב מנועי. פגיעה בכל רכוש כולל רכוש בבעלות המועצה. שימוש במכשירי הרמה.

## הפוליסות (מלבד אחריות מקצועית) תהיינה על פי נוסח הידוע בשם 'ביט' או נוסח אחר הדומה לו בכיסוי הביטוחי.

## הרחבי שיפוי:

## הפוליסות צד שלישי ואחריות מקצועית, תכלולנה הרחבת שיפוי לטובת המועצה בגין אחריותה למעשה ו/או טעות ו/או מחדל של המתכנן ותכלולנה סעיף "אחריות צולבת" לפיו יחשב הביטוח כאילו הוצאה הפוליסה על שם כל אחד מיחידי המבוטח בנפרד. פוליסת אחריות מקצועית לא תכלול כיסוי בגין תביעות המתכנן כלפי המועצה.

## ביטוח אחריות מעבידים יורחב לשפות את המועצה באם תחשב כמעביד של עובדי המתכנן.

## גבולות האחריות בפוליסות ואישור קיום ביטוחים יהיו לתובע ולתקופת הביטוח וכדלקמן: ביטוח אחריות כלפי צד שלישי – 1,000,000 ₪. ביטוח אחריות מעבידים, כפי הפוליסה של המתכנן . ביטוח אחריות מקצועית - 6,000,000 ₪.

## ככל שלדעת המתכנן קיים צורך להרחיב את היקף ביטוחי המתכנן ו/או לערוך ביטוחים נוספים ו/או משלימים, יערוך המתכנן את הביטוח הנוסף ו/או המשלים כאמור, על חשבונו הוא ובכפוף לאמור לעיל.

## ביטוח אחריות מקצועית יהיה בתוקף, כל עוד קיימת למתכנן אחריות על פי כל דין.

## מבלי לגרוע מכלליות האמור בכל מקום בהסכם זה, ולאורך כל תקופת ההסכם, מתחייב המתכנן למלא אחר כל הוראות חוק לביטוח לאומי על כל צוויו ותקנותיו. על המתכנן חלה החובה על פי החוק ועל פי הסכם זה לוודא כי כל קבלני המשנה מטעמו יקפידו אף הם למלא אחר כל הוראות חוק לביטוח לאומי על כל צוויו ותקנותיו.

## הוראות סעיף זה (ביטוח) על כל סעיפי המשנה שבו, אינן באות לגרוע מחיובי המתכנן לפי הסכם זה, או כדי להטיל על המועצה חבות כל שהיא. מוצהר ומובהר בזאת במפורש, כי אין בעריכת ביטוחים כאמור, כדי ליצור עילות תביעה כלשהן כלפי המועצה שלא היו קיימות כלפיה, אלמלא נערך הביטוח וכן אין בכך כדי לפטור את גורם הנזק (למעט המועצה ) מאחריות בגין נזק שנגרם על ידו.

## הפרה של סעיף זה ( סעיף ביטוח ), תהווה הפרה של תנאי מהותי של ההסכם.

# **זכויות קניין וזכויות יוצרים:**

## כל השירותים שיסופקו על ידי המתכנן במסגרת הסכם זה ותוצריהם, ללא יוצא מן הכלל (להלן: "**תוצרים**") אשר יוכנו על ידי המתכנן ו/או מי מטעמו במסגרת הסכם זה, ייחשבו כקניינה המוחלט של המזמינה, התמורה דלעיל תהווה תמורה גם עבור זכויות אלה, וכל הזכויות בהם, לרבות זכויות היוצרים, יהיו שייכות למזמינה בלבד .

## המזמינה תהא רשאית לעשות בכל התוצרים כאמור, תוך כדי תקופת ההתקשרות ולאחריה, כל שימוש מכל מין וסוג שתמצא לנכון, כבעלים הבלעדי בהם, לכל דבר ועניין, לרבות ביצוע שינויים והכנסת תוספות, השלמות, החלפת חלקים במקרה של שינוי הבניינים ו/או האזורים המוצגים או כל עריכה מחדש; פרסום; העברה, בתמורה או שלא בתמורה לגורמים אחרים.

## המתכנן לא ישתמש בתוצרים, במסמך כלשהו או בכל חלק מהשירותים ו/או תוצאותיהם, ללא אישור מראש ובכתב של המזמינה.

## המזמינה תהיה זכאית לדרוש ולקבל מהמתכנן במהלך מתן השירותים, או לאחר מכן את כל התוצרים מכל מין וסוג הקשורים למתן השירותים נשוא הסכם זה .

## במהלך קיום ההסכם לפי דרישה ועם סיום ההסכם בכל דרך שהיא, לרבות ביטולו, ימסור המתכנן למזמינה את כל תוצרי המקור והעותקים של התוצרים שהוכנו על ידו כאמור בהתאם לדרישות המזמינה.

## המתכנן לא יהיה רשאי לעכב את התוצרים האמורים תחת ידיו מכל סיבה שהיא והוא מוותר על כל זכות עיכבון בחומר .

## המתכנן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו לפני, במהלך ולאחר ביצוע ההתחייבויות על פי הסכם זה בכל הקשור לשירותים .

## הוגשה תביעה נגד המזמינה לפיה חומר מסוים כלשהו, אשר המזמינה עשתה בו שימוש לפי הסכם זה, מפר זכויות יוצרים, מתחייב המתכנן לשפות את המזמינה מיד עם דרישתה הראשונה, בגין כל הסכומים שתחויב בפס"ד חלוט לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר, ובלבד שניתנה למתכנן ההזדמנות להתגונן בפני התביעה .

## במידה שהמתכנן משתמש בחומרים של בעלי זכויות אחרים לצורך ביצוע העבודות ותוכניות העבודה שלו, עליו לקבל היתר לשימוש בחומרים אלו. ואם ההיתר כרוך בתשלום, יבצע זאת המתכנן על חשבונו.

# **היעדר ניגוד עניינים:**

##  המתכנן מצהיר ומאשר, כי התקשרותו בהסכם זה וביצועו על פי תנאיו אינה מעמידה ולא תעמיד אותו או מי מטעמו במצב בו קיים חשש לניגוד עניינים בין התחייבויותיו לפי הסכם זה וביצועו לבין כל עניין אחר של המתכנן, במישרין או בעקיפין, לרבות כל דבר הנובע ממצבו של המתכנן, מעמדו, עיסוקיו, לקוחותיו, קשרים עסקיים ו/או אישיים.

## המתכנן מתחייב כי בכל מקרה בו יתעורר חשש לניגוד עניינים כאמור, יודיע על כך מיד למזמינה בכתב, והמזמינה תהא רשאית לנקוט כל צעד שתמצא לנכון בעקבות הודעה כאמור, לרבות הבאת ההסכם לידי סיום, או הטלת מגבלות על פעולת המתכנן וזאת אם או כל עוד לא יוסר החשש האמור על ידי המתכנן.

##  מבלי לגרוע מכל אפשרות אחרת של המזמינה להביא הסכם זה לידי סיום, בכל מקרה שבו ייוודע למזמינה, בין באמצעות המתכנן ובין בכל דרך אחרת, עובדות אשר לפי שיקול דעתה הבלעדי של המזמינה המתכנן מצוי או עלול להימצא במצב של ניגוד עניינים או חשש לניגוד עניינים בהקשר למתן שירותיו על פי הסכם זה, תהא המזמינה רשאית להביא הסכם זה לידי סיום בהודעה המתכנן 7 ימים מראש ובמקרה זה לא תהא המתכנן כל טענה, דרישה או תביעה כלפי המזמינה בקשר לכך.

## המתכנן יחתום על טופס היעדר קירבה כנוסח המצ"ב להסכם זה.

# **אי הסבת ההסכם**

## המתכנן מתחייב לא להסב לאחר/ים את זכויותיו או חובותיו לפי הסכם זה, כולן או מקצתן, וכן מתחייב לא לשתף כל אדם או גוף אחר בביצוע מתן השירותים עפ"י הסכם זה, (למעט על ידי עובדיו), וכל זאת אלא אם קיבל את הסכמת המועצה לכך בכתב ומראש.

# **סיום ההתקשרות**

## המועצה תהיה רשאית להפסיק את ההתקשרות שבין הצדדים בכל שלב בהודעה מראש ובכתב בת 30 ימים.

## בכל מקרה שבו המועצה תודיע על סיום ההתקשרות שבין הצדדים טרם סיום ביצוע העבודות ומתן השירותים שעל פי ההסכם, כל התוכניות ו/או השרטוטים ו/או ניירות העבודה ו/או כל חומר אחר הנוגע לתכנון הפרויקט, יהיו שייכים למועצה והמתכנן מתחייב להעבירם לידי המועצה מיד בסמוך לדרישה שתועבר על ידי המועצה ולא יותר מ- 5 ימי עבודה.

## במקרה האמור לא תהא למתכנן זכות לכל פיצוי ו/או תשלום כלשהוא, למעט בגין שירותים שניתנו על ידו **בפועל**.

# **שונות**

## המתכנן מתחייב לשמור על סודיות תוכנו של הסכם זה.

## סעיפים 2, 3, 4, 6, 7, 8 ו-9 ייחשבו כסעיפים יסודיים של הסכם זה אשר הפרתם תהווה הפרה יסודית של ההסכם ותקנה לצד הניפר את הזכות להודיע על ביטול ההסכם.

## המתכנן מתחייב להיות אחראי כלפי המועצה לכל נזק, הפסד או הוצאה מכל סוג, אשר יגרמו לחכ"ל או לצד שלישי כלשהו, כתוצאה מהפרת התחייבויותיו על פי הסכם זה.

## כל שינוי בהוראות הסכם זה יהיה בכתב, ולא יחייב את המועצה אלא אם נעשה על ידי מי שהוסמך לחייבה.

## הסכם זה מכיל, מגלם, ממצה ומבטא את כל התנאים המוסכמים בין הצדדים, שעניינם הספקת השירותים של המתכנן למועצה. אף צד לא ישמע בטענה בדבר הבטחות, ערובות, מצגים, או הסכמות שבעל פה, אשר אינם באים לביטוי בהסכם שירותים זה.

# **כתובות**

## כתובות הצדדים לעניין זה הן כמצוין במבוא להסכם.

## הודעה על פי הסכם זה תהא בכתב ותישלח בדואר רשום, במסירה ידנית או בפקסימיליה.

## הודעה שתשלח בדואר רשום תחשב כאילו הגיעה לתעודתה 72 שעות מעת משלוחה, אם נשלחה בפקסימיליה תחשב כאילו הגיעה לתעודתה בעת שיגורה, ואם הועברה במסירה ידנית – בעת מסירתה.

# **ולראיה באו הצדדים על החתום:**

# **\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

#  **המועצה המתכנן**

**נספח 1 להסכם**

**הצעת מחיר**

**נספח 2 לחוזה (יש להחתים את חברת הביטוח)**

|  |
| --- |
| אישור קיום ביטוחים בהסכם בין מועצה אזורית אשכול לבין \_\_\_\_\_\_\_\_\_\_\_\_\_\_\_\_\_\_\_בקשר להספק שירותי יעוץ ותכנון תכנון. |

| אישור קיום ביטוחים | תאריך הנפקת האישור\_\_\_\_\_\_\_\_\_\_ |
| --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. |
| ממבקש האישור | המבוטח | אופי העסקה | ממעמד מבקש האישור |
| שם: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט | שם:  | הספקת שירותי תכנון | ☒מזמין המוצרים |
| ת.ז./ח.פ. | ת.ז./ח.פ.  |
| מען : | מען: |

|  |  |  |  |  |  |  |
| --- | --- | --- | --- | --- | --- | --- |
| סוג הביטוחחלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | כיסויים נוספים בתוקף |
| סכום | מטבע | יש לציין קוד כיסוי בהתאם לנספח ד' |
| צד ג' |  | ביט |  |  | 1,000,000 | ₪ | 302 – אחריות צולבת. 309 - ויתור על תחלוף לטובת מבקש האישור.315 – כיסוי לתביעות מל''ל.321 – מבוטח נוסף בגין מעשי או מחדלי המבוטח - מבקש האישור.328 – ראשוניות.329 – רכוש מבקש האישור ייחשב כצד ג'. |
| אחריות מעבידים |  | ביט |  |  |  | ₪ | 309 - ויתור על תחלוף לטובת מבקש האישור.319- מבוטח נוסף היה וייחשב כמעבידם של מי מעובדי המבוטח.328 – ראשוניות. |
| אחריות מקצועית |  |  |  |  | 6,000,000 | ₪ | 301 – אובדן מסמכים.302 – אחריות צולבת. 309 - ויתור על תחלוף לטובת מבקש האישור.321 – מבוטח נוסף בגין מעשי או מחדלי המבוטח - מבקש האישור.325 – מרמה ואי יושר עובדים.327 – עיכוב/שיהוי עקב מקרה הביטוח328 – ראשוניות.332 – תקופת גילוי 6 חודשים. |

| פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות המתאים כפי המצוין בנספח ג'): |
| --- |
| 040 – מהנדס, אדריכל, הנדסאי085 – שירותי פיקוח, תכנון ובקרה ( בניה ) |

| **ביטול/שינוי הפוליסה**  |
| --- |
| **שינוי או ביטול של פוליסת ביטוח, למעט שינוי לטובת מבקש האישור, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |

| **חתימת האישור** |
| --- |
| **המבטח:** |

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
	1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
	1. בין חברי מליאת המועצה ו/או חברי אחד הועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
	2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
	3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים, רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
4. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של המציע:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_

1. מחק את המיותר [↑](#footnote-ref-1)